钦定古今图书集成/理学汇编/文学典/第105卷 > 王同祖
## 钦定古今图书集成/理学汇编/文学典/第105卷 > 王同祖

按《苏州府志》：“同祖，字绳武，曰敏孙。少孤，善病，尝匿帷
中看《司马通鉴》，疾起，悉了其义。弱冠举正德庚辰进
士，会南巡，未及廷对。辛巳世宗立，选庶吉士，授编修。
同祖既积学读书中秘，益事宏博，六经子史外，阴阳
律历、山经地志，靡不记览。为文操纸立就。在朝多所
建白。大礼议起，张孚敬骤贵，一时诸臣死徙窜逐，殆”
以百数，同祖亦在遣。中孚敬卒，始用荐起为春坊，寻
进南京国子司业。上疏请教世胄，请以薛瑄从祀学
宫。庚子，九庙灾，上言：“《春秋》哭灾，汉氏变服。今诣陵题主，宜比日中反虞之义，不得吉服从事。”又言：“宗庙为
石室，藏主，谓之宗祏。《公羊高》曰：‘主藏庙室西壁中，以
备火灾。宜凿石为埳，藏主其中，以应’”古礼。人皆服其
精核云。亡何，诸生坐颁历失仪，宰臣怒，免祭酒欲尽
夺诸生，同祖力救乃免。已而上疏言他事，忤旨落职，
通籍者三十年。立朝仅阅五岁，未究其用，人共惜之。
所著有《五龙山人集。